TU ร่วง 2 วันติด! คาดขายทำกำไรหลังเป็นขาขึ้นมานาน 3 เดือน ฟากโบรกฯยังแนะซื้อเป้า 21.70 บ.
TU ร่วง 2 วันติด! คาดขายทำกำไรหลังเป็นขาขึ้นมานาน 3 เดือน ฟากโบรกฯยังแนะซื้อเป้า 21.70 บ. โดย ณ เวลา 10.51 น. อยู่ที่ระดับ 18.60 บาท ลบ 0.40 บาท หรือ 2.11% ด้วยมูลค่าซื้อขาย 275.83 ล้านบาท 
4 เม.ย. 2562

ผู้สื่อข่าวรายงานว่า บริษัท ไทยยูเนี่ยน กรุ๊ป จำกัด (มหาชน) หรือ TU ณ เวลา 10.51 น. อยู่ที่ระดับ 18.60 บาท ลบ 0.40 บาท หรือ 2.11% ด้วยมูลค่าซื้อขาย 296.35 ล้านบาท ราคาหุ้นร่วง 2 วันติด โดยวานนี้(3เม.ย.62)ราคาหุ้นปิดที่ระดับ 19.00 บาท ลบ 0.20 บาท หรือ 1.04% คาดนักลงทุนขายทำกำไรหลังขึ้นแรงมานาน 3 เดือนโดยนับตั้งแต่หุ้นปรับตัวจากระดับ 15.90 บาท เมื่อวันที่ 4 ม.ค.62

บล.เมย์แบงก์ กิมเอ็ง แม้คาดยอดขายจะทรงตัวจากเงินบาทแข็งค่า แต่ประเมินว่ากำไรปกติไตรมาส 1/62 จะเติบโตถึง 46% เทียบช่วงเดียวกันของปีก่อน เนื่องจากอัตรากำไรขั้นต้นเพิ่มขึ้น เป็นผลจากต้นทุนวัตถุดิบปลาทูน่าลดลงและธุรกิจกุ้งเน้นขายสินค้าที่มีอัตรากำไรสูง รวมทั้งการใช้มาตรฐานบัญชีใหม่ แนวโน้มผลประกอบการปีนี้ได้ผลบวกจากราคาปลาทูน่ามีเสถียรภาพและควบคุมค่าใช้จ่ายอย่างมีประสิทธิภาพ คงคำแนะนำ ซื้อ ราคาเป้าหมาย (PER) 21.70 บาท
บล.ยูโอบี เคย์เฮียน ระบุ SET ลุ้นยืนเหนือเส้นค่าเฉลี่ย 200 วันที่ 1655 ก่อนขึ้นทดสอบ 1670-1700 จุด ยังชอบหุ้นกลุ่มพลังงาน โรงกลั่น ปิโตรฯ ที่ราคาสะท้อนผลการดำเนินงานผ่านจุดต่ำสุดไปแล้ว อาทิ PTT, PTTEP, TOP, BCP, PTTGC, SCC รวมถึง หุ้นที่น่าสนใจอื่นๆ อาทิ CPF, TU, CPALL, AOT, ERW, MINT,STEC, GPSC, EGCO, BTS, BEM